Alexandru Tacu, fost detinut politic in timpul regimului comunist, era dispus sa ofere o recompensa de 10.000 de lei ieseanului care i-ar fi adus la domiciliu un afis autentic de chemare la Revolutia din 14 decembrie 1989. Alexandru Tacu a facut acest anunt, prin intermediul paginilor de mica publicitate ale „Ziarului de Iasi", la citeva zile distanta de o declaratie oarecum similara data de catre primarul Nichita, cu acelasi scop.

Revolutia, varianta Tacu

Pe 14 decembrie, in timpul intilnirii de comemorare a evenimentelor din 14 decembrie 1989, Gheorghe Nichita a anuntat ca va da 10.000 de lei, sub forma de bursa, unui cercetator care va demonstra ca Revolutia anticomunista a inceput la Iasi. Disidentul Alexandru Tacu sustine ca a vrut sa acorde aceeasi suma ca recompensa celui care i-ar fi adus un manifest autentic din acea perioada, dintr-o datorie morala. „Eu am scris anul trecut, in august, cartea «Revolutia la negru - Iasi 14 decembrie 1989, inceputul Revolutiei Romane? O frauda!"» in care demonstrez ca nu au fost tiparite manifestele despre care vorbeste Cassian Maria Spiridon. El spune ca au fost tiparite cu o matrita confectionata din 6 radiere, adica o simpla serie de sase litere. Or, pentru redactarea chemarii «Participati la demonstratia din Piata Unirii, la ora 16» era nevoie de intreg alfabetul, si nu doar de sase litere. Practic, prin acest gest al meu, le mai arunc o data in ochi celor care se incapatineaza sa demonstreze ca Revolutia anticomunista a inceput la Iasi faptul ca nu au cu ce sa justifice acest lucru", a precizat Alexandru Tacu. Daca totusi un iesean i-ar fi demonstrat lui Alexandru Tacu ca se insala, el i-ar fi oferit fara sa clipeasca 10.000 de lei, pina ieri la ora 12. „Am stabilit ca ofer aceasta recompensa in termen de zece zile de la ultima aparitie in ziar a anuntului", a explicat Alexandru Tacu. El a povestit ca, pe 14 decembrie, a fost de doua ori in Piata Unirii, impreuna cu fiica sa, Alina, si ca nimic din ceea ce a intilnit acolo nu putea fi interpretat drept miscare revolutionara. „Pe 14 decembrie, am fost de doua ori in Piata, cu fiica mea Alina. Odata la 13, cind, in dreptul statuii lui Xenopol, am vazut coborindu-se dintr-o masina 8 sau 9 militieni, si pe la 16 si un pic. La 16 fara un sfert, eram in fata la Teatru, unde aveam intilnire cu Vicol si cu Cassian, ca sa mergem impreuna in Piata, dar nu a venit nimeni. Pe la 16:05 am plecat de la Teatru spre Piata, pe care am traversat-o. Am intilnit cite un om la 20 de metri. Nici in Piata nu i-am gasit pe Cassian si pe Vicol", a spus Alexandru Tacu. Fostul disident a dat in judecata statul roman pentru suferintele pricinuite in anii comunismului, in urma sentintei definitve primind despagubiri in valoare de 100.000 de euro.